
Linnavara tasuta kasutusse andmine
1. Asjaolud ja menetluse käik
Narva Linnavalitsuse 20.10.2010 korraldusega nr 1337-k oli Narva Muusikakooli puhvetiruum antud tähtajatult tasuta kasutusse OÜ-le Narva Tes Plus toitlustamiskoha korraldamiseks Narva Muusikakooli õpilaste jaoks. OÜ Narva Tes Plus ja Narva Muusikakooli vahel sõlmitud leping oli 26.08.2011 lõpetatud poolte kokkuleppel. Narva Muusikakool pidas läbirääkimisi uue toitlustamisteenuste osutajaga, firmaga AS Mann Grupp ja firma andis nõusoleku toitlustamisteenuste osutamiseks.

Narva Muusikakool esitas Narva Linnavalitsuse Kultuuriosakonnale taotluse, milles palub luba analoogse lepingu sõlmimiseks AS-iga Mann Grupp.
Puhveti teenuseid kasutavad peamiselt Narva Muusikakooli õpilased ja seetõttu müügimaht on väike. Toitlustamiskoha korraldamine asutuses õpilaste jaoks on linna huvides.
Antud küsimus oli vaadatud läbi linnavarakomisjoni 07.09.2011 istungil (protokoll nr 11), kus võeti vastu otsus nõustuda esitatud taotlusega.
2. Õiguslikud alused
Vastavalt kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 17.03.2005.a määrusega nr 14/52 vastuvõetud „Linnavara kasutusse andmise korra” punktidele 7.2, 7.2.6 linnavalitsuse korraldusega võib linnavara kasutusse anda tasuta tähtajatult linna huvidest tulenevatel juhtudel.
3. Otsus

Anda AS-ile Mann Grupp, registrikood 10797040, tähtajatult tasuta kasutusse Narva Muusikakooli hoones Narvas, aadressil Karja tn 3 asuv puhvetiruum üldpinnaga 45 m² toitlustamiskoha korraldamiseks Narva Muusikakooli õpilaste jaoks.
4. Rakendussätted
4.1 Tunnistatakse kehtetuks Narva Linnavalitsuse 20.10.2010 korraldus nr 1337-k „Linnavara tasuta kasutusse andmine“.

4.2 Käesolev korraldus jõustub seadusega sätestatud korras.

4.3 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

